Ingrid Andersen alizaliwa mwaka 1965, ni mshairi wa Afrika Kusini. Andersen aliishi Johannesburg muda mwingi wa maisha yake, alifanya kazi huko Grahamstown, Eastern Cape kwa miaka mitano na kuhamia katikati ya KwaZulu-Natal mnamo mwaka 2007. Alifanya kazi kama mtangazaji wa michezo ya ukumbini mwaka wa 1980, siku za maonyesho ya kisiasa, katika ukumbi wa michezo wa Soko na PACT, kati ya mengine.Wakati Afrika Kusini ilipoanza kujijenga upya baada ya uchaguzi wa kwanza wa kidemokrasia, alijishughulisha na maendeleo ya jamii, kama Mkurugenzi Mtendaji wa Chama cha Rosebank Homeless Association na kisha kama meneja ushirikiano wa kijamii katika chuo kikuu cha Rhodes. Anafanya kazi katika chuo kikuu cha KwaZulu Natal katika utetezi wa haki za binadamu, uponyaji na upatanisho, kwa kuzingatia zaidi mradi mbadala wa vurugu. Mkusanyiko wake wa kwanza wa mashairi, Excision, ulizinduliwa katika tamasha la kitaifa la sanaa mnamo mwaka 2005.Ilikaguliwa katika Wordstock, jarida la tamasha la sanaa la WordFest, kama "iliyotengenezwa vizuri, iliyodhibitiwa, fupi ... mkusanyiko wenye nguvu wa kwanza ulio na michoro nyeti na ya kushangaza ... Andersen anatumia kalamu yake kwa usahihi wa upasuaji" (Warren 2005).